Carlos Resende
Carlos Alberto da Rocha Resende (Lisabon, 29. svibnja 1971.) je bivši portugalski rukometaš i reprezentativac, aktualni trener kluba S.L. Benfica. Dešnjak, Resende je kao igrač igrao na poziciji lijevog vanjskog. Resende je bio aktivan u periodu kada je portugalski rukomet uživao određeni ugled u Europi te se smatrao jednim od boljih igrača na svojoj poziciji u tom periodu. Cijelu igračku karijeru proveo je u matičnoj zemlji, igravši za FC Porto Vitalis i ABC Bragu. Kao igrač je sedam puta bio nacionalni prvak, pet puta osvajač kupa te trostruki osvajač liga kupa i superkupa. Za reprezentaciju je nastupao od 1992. do 2006. godine te je bio najbolji lijevi vanjski na EHF Euru 2000. godine u Hrvatskoj. 

Nakon umirovljenja 2006. godine, posvetio se trenerskom poslu. Od 2006. do 2009. trenirao je Porto, a 2011. odlazi u Bragu, gdje radi do 2017. godine. S Portom je kao trener osvojio jedan naslov prvaka, jedan kup i jedan liga kup. Od 2017. godine vodi S.L. Benficu.

Portugalski rukometaši
Rukometni treneri